**Транспортно осигурање**

Транспорт робе је одувек са собом носио одговарајуће ризике, како по робу тако и по превозиоца. Свака штета која настане на роби представља економску штету за старну која је у тренутку штете била власник робе.

Осигуравајућа друштва прикупљају средства од заинтересованих страна и исплаћује их само онима који су погођени штетним догађајем.

Осигурање се дели на: осигурање имовине, осигурање лица и остала осигурања.

Међународно транспортно осигурање спада у имовинско осигурање и може се поделити на: осигурање превозних средстава, осигурање робе, осигурање превозиоца од одговорности, итд.

Осигурања могу да буду добровољна и обавезна. Међународно транспортно осигурање спада у добровољна осигурања.

У зависности од транспорта код осигурања робе, разликујемо: поморско, ваздушно и копнено.

Након договора између продавца и купца, страна која има обавезу да осигура робу склапа уговор о осигурању са осигуравајућим друштвом.

**Осигуравач** је лице које гарантује надокнаду штете која може наступити услед нежељених догађаја и за ту услугу исплаћује одређену цену – **премију осигурања**.

Лице коме се на основу уговора о осигурање исплаћује надокнада за штету, назива се **осигураник**. Шпедитер је лице које склапа уговор у своје име, али за рачун комитента. Уколико настане штета, осигурање је дужно да надокнади штету комитенту шпедитера.

**Полиса осигурања** представља доказ да је закључен уговор о осигурању. Уговор о осигурању је закључен када уговорне стране потпишу полису.

Елементи полисе осигурања су:

* уговорне стране,
* осигурана ствар (предмет осигурања),
* ризик обухваћен осигурањем,
* трајање осигурања и време покрића,
* свота осигурања,
* премија осигурања,
* потпис уговорних страна.

Моја имејл адреса је: cvetinovic.biljana@esloznica.rs

За све што вам треба, пишите ми на горе наведену имејл адресу.